**EKO-podnik verejnoprospešných služieb**

**Halašova 20, 832 90 Bratislava**

v zmysle ustanovení § 281 a nasl. zákona č. 513/1991 Zb. Obchodného zákonníka v znení neskorších predpisov, § 9aa ods. 1 zákona č. 138/1991 Zb. o majetku obcí v znení neskorších predpisov, Čl. XIII. Zásad hospodárenia a nakladania s majetkom mestskej časti Bratislava-Nové Mesto

**v y h l a s u j e**

**OBCHODNÚ VEREJNÚ SÚŤAŽ**

**na predloženie najvhodnejšieho návrhu na uzatvorenie  nájomnej zmluvy na prenájom nebytového priestoru o výmere 539,45 m2 v objekte Mestskej tržnice, na ulici Šancová 112 v Bratislave** (ďalej len „**OVS**“).

**Súťažné podmienky OVS sú sprístupnené a je možné ich obdržať nasledovne:**

na adrese EKO-podnik verejnoprospešných služieb, príspevková organizácia mestskej časti Bratislava – Nové Mesto,

Halašova 20, 832 90 Bratislava

sekretariát riaditeľa, č. dv. 16

na webovom sídle EKO-podniku verejnoprospešných služieb: [www.ekovps.sk](http://www.ekovps.sk/)

 mestskej časti Bratislava – Nové Mesto: [www.banm.sk](http://www.banm.sk/)

**SÚŤAŽNÉ PODMIENKY OVS**

**1. Vyhlasovateľ** (ďalej aj „vyhlasovateľ“ alebo „prenajímateľ“)

Názov: EKO-podnik verejnoprospešných služieb

so sídlom: Halašova 20, 832 90 Bratislava

zastúpený: Ing. Ivana Chrenková, riaditeľka
IČO: 00491870

IČ DPH: SK2020887022
zapísaný: OÚ BA, číslo živn. reg.: 110-235965

Prenajímateľ je príspevkovou organizáciou zriadenou postupom podľa zákona č. 377/1990 Zb. o hlavnom meste Slovenskej republiky Bratislave v platnom znení, v spojení s uznesením č. 2/1990 z 2. zasadnutia Miestneho zastupiteľstva Mestskej časti Bratislava - Nové mesto, konaného dňa 20.12.1990, ktorý vykonáva správu majetku Mestskej časti Bratislava - Nové Mesto, Junácka 1, Bratislava alebo majetku, ktorý bol mestskej časti zverený.

 **kontaktná osoba: Peter Briatka, stredisko Tržnica**

 **tel. kontakt: 0903 552 162**

 **e-mail: briatka@ekovps.sk**

**2. Predmet obchodnej verejnej súťaže / predmet nájmu**

Predmetom obchodnej verejnej súťaže je predloženie najvhodnejšieho návrhu na uzatvorenie nájomnej zmluvy na prenájom nebytového priestoru o výmere 539,45 m2 v objekte Mestskej tržnice na ulici Šancová 112 v Bratislave, postavená na parc. reg. „C“ č. 10403/1 o výmere 4775 m2, druh pozemku Zastavané plochy a nádvoria, zapísaná na LV č. 1226 pre k. ú. Nové Mesto, obec Bratislava - m. č. Nové Mesto, okres Bratislava III vo výlučnom vlastníctve Hlavného mesta SR Bratislava, Primaciálne nám. 1, Bratislava, zverený do správy mestskej časti Bratislava – Nové Mesto a následne zverený do správy EKO-podniku verejnoprospešných služieb (ďalej aj „predmet nájmu“)

**3. Účel nájmu**

Účelom nájmu je prevádzkovanie gastronomického zariadenia alebo zariadenia poskytujúceho pridružené kultúrnospoločenské podujatia, ako napríklad:

* výrobňa produktov pre gastro (pivovar, pražiareň kávy, pekáreň, a iné)
* gastro prevádzka (reštaurácia, bistro...)
* zariadenia poskytujúce kultúrne, spoločenské alebo vzdelávacie aktivity (koncerty, divadelné predstavenia, výstavy, filmové premietanie, workshopy, tvorivé dielne)

**4.    Nájomné**

Minimálna výška požadovaného nájomného je stanovená Znaleckým posudkom č. 85/2024 vypracovaným znalcom Ing. Ivan Šimekom zo dňa 08.04.2024 ako všeobecná hodnota nájmu vo výške:

**2160,00 EUR za celý predmet nájmu / mesačne, s  príslušnou čiastkou DPH (a viac, a to podľa najvyššieho predloženého návrhu zo strany navrhovateľov)**

Výška nájomného je stanovená bez ceny energií a dodávok služieb spojených s užívaním predmetu nájmu.

**Navrhovateľ je povinný uviesť v súťažnom návrhu ním ponúkanú výšku nájomného za celý predmet nájmu mesačne, ktorá nesmie byť nižšia ako minimálna výška nájomného ustanovená v tomto bode súťažných podmienok OVS.**

**5.    Doba nájmu**

Nájomná zmluva bude uzatvorená na dobu určitú, a to na 10 (desať) rokov odo dňa účinnosti nájomnej zmluvy.

**6.    Typ zmluvy**

Zmluva o nájme uzatvorená v súlade s ustanoveniami zákona č. 116/1990 Zb. o nájme a podnájme nebytových priestorov v znení neskorších predpisov a v súlade s ust. § 663 a nasl. zákona č. 40/1964 Zb. Občiansky zákonník v znení neskorších predpisov.

**7.    Podmienky nájmu**

 **(ostatný obsah návrhu na uzavretie nájomnej zmluvy)**

**Návrh zmluvy o nájme vypracuje a predloží vyhlasovateľ OVS.**

**Ustanovenia návrhu zmluvy o nájme nebytových priestorov sú záväzné a nemenné.** Návrh zmluvy tvorí prílohu č. 2 tejto OVS ako jej neoddeliteľná príloha.

Návrh na uzavretie zmluvy o nájme v zmysle zákona č. 116/1990 Zb. o nájme a podnájme nebytových priestorov v znení neskorších predpisov bude spracovaný v slovenskom jazyku a bude obsahovať minimálne náležitosti, a to najmä :

1. Identifikačné údaje vyhlasovateľa, názov a sídlo organizácie, meno a priezvisko štatutárneho orgánu, IČO, IČ DPH, označenie bankového spojenia, číslo účtu vo forme IBAN, e-mail kontaktnej osoby;
2. Identifikačné údaje navrhovateľa:
	1. ak ide o právnickú osobu: obchodné meno, meno a priezvisko štatutárneho orgánu, sídlo, IČO, IČ DPH, zápis v príslušnom registri (oddiel a vložka), označenie bankového spojenia, číslo účtu vo forme IBAN, z ktorého bude poukázané nájomné, telefónny kontakt a e-mail;
	2. ak ide o fyzickú osobu - podnikateľa: meno a priezvisko, adresu miesta podnikania, IČO, IČ DPH, zápis v príslušnom registri (číslo živnostenského oprávnenia), označenie bankového spojenia, číslo účtu vo forme IBAN, z ktorého bude poukázané nájomné, telefónny kontakt a e-mail;
3. Identifikáciu predmetu nájmu;
4. Účel predmetu nájmu;
5. Dobu nájmu;
6. Navrhovanú výšku nájomného za predmet nájmu;
7. Spôsob a lehoty platenia nájomného ustanovené nasledovne:
	1. mesačné nájomné bude hradené bezhotovostným prevodom na účet vyhlasovateľa/ prenajímateľa;
	2. mesačné nájomné je splatné vždy najneskôr k poslednému dňu príslušného mesiaca aj bez vystavenia faktúry/vyúčtovania prenajímateľom;
	3. v nájomnom nie sú zahrnuté úhrady za energie a dodávky služieb spojené s užívaním predmetu nájmu, ktoré budú hradené zálohovo a vo výške a lehotách podľa faktúry/vyúčtovania vystavenej prenajímateľom;
8. Práva a povinnosti zmluvných strán, najmä:
	1. poistenie predmetu nájmu na vlastné náklady nájomcu;
	2. údržba predmetu nájmu a jeho úpravy;
	3. prevzatie a vrátenie predmetu nájmu;
9. Skončenie nájmu a
10. Záverečné ustanovenia

**8.    Termín obhliadky**

Obhliadka predmetu nájmu sa uskutoční v termíne od **15.01.2025** do **14.02.2025** v čase 8:00 – 16:00

Záujemcovia sa môžu zúčastniť na obhliadke predmetu nájmu na základe vopred telefonicky/mailom dojednaných termínov, a to výlučne s kontaktnou osobou vyhlasovateľa uvedenou v bode 1 týchto súťažných podmienok OVS.

**9. Podmienky účasti v OVS**

Navrhovateľ je povinný súťažný návrh predložiť vo forme vyplneného súťažného formuláru podľa prílohy č. 1 tejto OVS v slovenskom jazyku a uviesť nasledovné údaje, a to:

1. **Identifikačné údaje navrhovateľa:**
	1. **ak ide o právnickú osobu: obchodné meno, meno a priezvisko štatutárneho orgánu, sídlo, IČO, IČ DPH, zápis v príslušnom registri (oddiel a vložka), označenie bankového spojenia, číslo účtu vo forme IBAN, z ktorého bude poukázané nájomné, telefónny kontakt a e-mail;**
	2. **ak ide o fyzickú osobu - podnikateľa: meno a priezvisko, adresu miesta podnikania, IČO, IČ DPH, zápis v príslušnom registri (číslo živnostenského oprávnenia), označenie bankového spojenia, číslo účtu vo forme IBAN, z ktorého bude poukázané nájomné, telefónny kontakt a e-mail;**
2. **Identifikáciu predmetu nájmu;**
3. **Účel predmetu nájmu;**
4. **Navrhovanú výšku nájomného za predmet nájmu.**

Vyhlasovateľ súťaže si vyhradzuje právo odmietnuť predložené návrhy v prípade, ak nebudú splnené podmienky ustanovené podľa bodu 4 a bodu 9 týchto súťažných podmienok.

OVS sa môžu zúčastniť záujemcovia – fyzické osoby – živnostníci a právnické osoby (ďalej aj „navrhovatelia“), ktorí predložia pri podaní súťažného návrhu nasledovné podklady:

1. **aktuálny výpis z príslušného registra**, v ktorom sú zaregistrovaní, (podnikateľská činnosť v súlade s účelom nájmu);
2. **čestné prehlásenie o neexistujúcich záväzkoch** voči vyhlasovateľovi, mestskej časti Bratislava – Nové Mesto, hlavnému mestu SR Bratislava, sociálnej poisťovni, zdravotným poisťovniam a daňovému úradu v mieste sídla, resp. mieste podnikania navrhovateľa;
3. **čestné prehlásenie o finančnej spoľahlivosti a platobnej schopnosti**;
4. **čestné prehlásenie o tom, že voči navrhovateľovi nie je vedené konkurzné, resp. reštrukturalizačné konanie;**
5. **návrh súťažného formuláru v súlade s podmienkami tejto OVS.**

**Navrhovateľ je povinný pred podaním súťažného návrhu zložiť finančnú zábezpeku zo svojho účtu vo výške 1000,00 EUR prevodom na číslo účtu vyhlasovateľa súťaže číslo účtu (IBAN):**

**SK49 5600 0000 0018 0570 9011, BIC-SWIFT: KOMASK2, variabilný symbol: 03. O tomto prevode predloží spolu so súťažným návrhom doklad o úhrade z banky. Zložením finančnej zábezpeky sa rozumie deň jej pripísania na účet vyhlasovateľa súťaže.**

**Navrhovatelia sú povinní pred podaním súťažného návrhu zaplatiť paušálnu náhradu výdavkov vyhlasovateľovi vo výške 50,- EUR, a to v hotovosti, v pokladni vyhlasovateľa súťaže, VS: 03. Kópiu potvrdenia o zaplatení paušálnej náhrady výdavkov sú navrhovatelia povinní priložiť k súťažnému návrhu do zalepenej obálky. Táto náhrada sa navrhovateľom nevracia.**

Vybratému navrhovateľovi OVS bude výška zábezpeky započítaná do nájomného. V prípade, že po ukončení OVS vybratý navrhovateľ akýmkoľvek spôsobom zmarí uzavretie zmluvy, zábezpeka prepadá v prospech vyhlasovateľa.

Neúspešným navrhovateľom bude zábezpeka vrátená najneskôr do 15 (pätnástich) dní odo dňa ukončenia OVS. V prípade zrušenia OVS a v prípade odmietnutia súťažného návrhu bude zábezpeka vrátená navrhovateľom OVS najneskôr do 15 (pätnástich) dní odo dňa vyhlásenia OVS za zrušenú, alebo odo dňa odmietnutia súťažného návrhu.

**V súlade s ust. § 284 Obchodného zákonníka bude do OVS zahrnutý len ten návrh, ktorého obsah zodpovedá uverejneným súťažným podmienkam tejto OVS, navrhovateľ zloží finančnú zábezpeku a zaplatí paušálnu náhradu výdavkov podľa tohto bodu OVS a ktorý bude spĺňať všetky podmienky účasti v tejto OVS.**

**10. Spôsob podávania návrhov a lehota na podávanie súťažných návrhov**

**Navrhovatelia sú povinní podať záväzné súťažné návrhy cez elektronickú schránku s elektronicky zaručeným podpisom.**

V prípade, že navrhovateľ nemá aktivovanú elektronickú schránku je povinný návrh podať osobne alebo poštou na adrese sídla vyhlasovateľa OVS

**EKO - podnik verejnoprospešných služieb, Halašova 20, 832 90 Bratislava**

**v termíne do 19.02.2025 do 14:00 hod.**

v zalepenej obálke s uvedením názvu (mena a priezviska) a poštovej adresy účastníka/navrhovateľa súťaže s výrazným označením:

**OBCHODNÁ VEREJNÁ SÚŤAŽ - prenájom nebytového priestoru v objekte Mestskej tržnice – NEOTVÁRAŤ!“**

Rozhodujúci je dátum a čas prijatia ponuky uvedenej na doručenke-kópii v elektronickej schránke alebo prezenčnej pečiatke podateľne EKO podniku

- Návrhy podané po vyššie uvedenom termíne a čase nebudú zaradené do OVS.

- Súťažné návrhy nemôžu navrhovatelia po podaní nijako meniť, ani dopĺňať. Návrhy nie je možné odvolať zo strany navrhovateľov už po ich predložení vyhlasovateľovi. Do súťaže nemožno zahrnúť návrhy, ktoré boli predložené po termíne určenom v týchto súťažných podmienkach, ani návrhy, ktorých obsah nezodpovedá týmto súťažným podmienkam. Takéto návrhy súťažná komisia odmietne/vylúči.

- Vyhlasovateľ nenahrádza navrhovateľom náklady, ktoré im vznikli v súvislosti s účasťou v OVS.

**11. Vyhlásenie výsledkov OVS, lehota na uzatvorenie zmluvy o nájme nebytových priestorov**

Štatutárny zástupca vyhlasovateľa vymenuje komisiu k posúdeniu súťažných návrhov (ďalej len „komisia“) za podmienky, že do OVS je podaná aspoň jedna súťažná ponuka.

Vyhlasovateľ je povinný zvolať zasadnutie komisie najneskôr do 30 dní od uplynutia lehoty na podávanie súťažných návrhov do OVS

Konečné výsledky OVS, v prípade, ak sa do OVS neprihlási žiadny navrhovateľ so svojim súťažným návrhom, sa nezverejňujú.

Ak do vyhlásenej OVS nebol doručený žiadny súťažný návrh, vyhlasovateľ predloží miestnemu zastupiteľstvu mestskej časti informáciu o neúspešnej OVS a zároveň túto skutočnosť oznámi na svojom webovom sídle.

Vyhlasovateľ je povinný do 30 dní odo dňa určenia najvýhodnejšieho návrhu komisiou písomne oznámiť navrhovateľovi, ktorého súťažný návrh bol vyhodnotený ako najvýhodnejší, že prijal jeho návrh a vyzvať ho k uzavretiu zmluvy. Vyhlasovateľ je súčasne povinný o tejto skutočnosti v rovnakej lehote písomne upovedomiť ostatných navrhovateľov a súčasne ich informovať o poradí ich súťažného návrhu.

Ak nebude zo strany schváleného úspešného navrhovateľa zmluva podpísaná v lehote 30 dní odo dňa obdržania písomnej výzvy vyhlasovateľa na uzavretie zmluvy, je vyhlasovateľ povinný o podmienkach uzavretia zmluvy rokovať s ďalším úspešným navrhovateľom v poradí. Vyhlasovateľ je povinný o tejto skutočnosti informovať v lehote 15 dní od uplynutia vyššie uvedenej lehoty na úradnej tabuli mestskej časti, webovom sídle mestskej časti, ako aj vyhlasovateľa (ak je vyhlasovateľom správca) a iným vhodným spôsobom.

V prípade, ak vyhlasovateľ odporučí návrh navrhovateľa, resp. poradie úspešnosti návrhov navrhovateľov, ktorí splnili podmienky účasti v OVS, výber najvhodnejšieho návrhu sa bude posudzovať v súlade s bodom 12 týchto súťažných podmienok – kritériá pre posudzovanie súťažných návrhov.

**12. Kritéria hodnotenia súťažných návrhov**

Kritériá hodnotenia zohľadňujú nielen finančný prínos pre prenajímateľa, ale aj kvalitu plánovaných investícií a odbornosť nájomcu. Najvyššiu váhu má kritérium výška nájmu, pretože má priamy vplyv na hospodárnosť a dlhodobú ekonomickú návratnosť.

Kritériá pre vyhodnotenie predložených súťažných návrhov:

|  |  |  |
| --- | --- | --- |
| **Kritérium** | **Váha (%)** | **Maximálny počet bodov** |
| 1. Výška nájmu |  70 % |  70 bodov |
| 2. Kvalitatívne aspekty |  30 % |  30 bodov (20+10 bodov) |

Predložené návrhy budú hodnotené podľa uvedených kritérií s váhami vyjadrenými v bodoch. Najvhodnejší návrh je ten návrh, ktorý získa sumárne najvyšší počet bodov v hodnotiacich kategóriách podľa pravidiel komisie na vyhodnotenie návrhov (ďalej ako „komisia“).

**12.1 Kritérium výška ceny nájmu (váha 70 %)**

1. *Popis hodnotenia:* kritérium bude hodnotené podľa absolútnej výšky ponúkaného mesačného nájomného. Uchádzač s najvyššou ponukou získa maximálny počet bodov (70 bodov). Ostatné ponuky budú hodnotené podľa relatívneho pomeru k najvyššej ponuke.
2. *Spôsob hodnotenia:* body pre jednotlivé ponuky sa vypočítajú podľa vzorca:

 ponúkaná výška nájmu

najvyššia ponúkaná výška nájmu

x 70

Výpočet bodov =

**12.2 Kritérium kvalitatívnych aspektov (sortiment, výnimočnosť) (váha 30 %)**

1. *Popis hodnotenia:* kritérium posudzuje mieru vhodnosti a prínosu sortimentu navrhovaného uchádzačom s ohľadom na účel prenájmu, lokalitu, potreby miestneho trhu a súlad so zámermi správcu tržnice. Posudzuje sa pridaná hodnota a výnimočnosť ponúkaného sortimentu, jeho potenciál prispieť k rozšíreniu ponuky tržnice a prilákať nových návštevníkov.
2. *Spôsob hodnotenia:* členovia komisie posúdia sortiment podľa nasledujúcich podkritérií, pričom boduje každé z podkritérií na stupnici od 1 do 10 bodov: skúsenosti navrhovateľa (maximálne 10 bodov);
3. **Skúsenosti a odborná kvalifikácia navrhovateľa** – **(maximálne 10 bodov)**
* posudzuje sa relevantná skúsenosť navrhovateľa v danej oblasti vrátane kvalifikácie a odbornosti, prípadne úspešné fungovanie podobných prevádzok, vyhodnotí sa schopnosť zabezpečiť dlhodobý chod a stabilitu prevádzky, čo môže posilniť atraktivitu tržnice.
1. **Rozsah sortimentu a originalita sortimentu – (maximálne 10 bodov)**
* posudzuje sa šírka, rôznorodosť a originalita ponúkaného sortimentu, zohľadňuje sa jedinečnosť a atraktivita produktového radu/služieb, ktoré vhodne dopĺňajú existujúcu ponuku tržnice a môžu prilákať nových návštevníkov.
1. **Prínos pre lokalitu a cieľovú skupinu – (maximálne 10 bodov)**
* hodnotí sa spoločenský prínos, ktorý sortiment prináša cieľovej skupine a tržnici, posúdi sa, do akej miery podporuje lokálne iniciatívy, vzdelávanie, komunitné hodnoty alebo reaguje na špecifické potreby lokality a dokáže ponúknuť/podporiť služby v priestoroch tržnice, prípadne ich vlastným podnikaním obohatiť.

**Hodnotenie bude vyjadrené bodovým systémom, pričom najvyššie body získajú návrhy s najväčšou relevanciou a prínosom pre miesto a cieľovú skupinu.**

**13. Výhrada zmeny podmienok OVS, výhrada zrušenia OVS a ďalšie**

Vyhlasovateľ si vyhradzuje právo kedykoľvek, t.j. až do oznámenia o prijatí návrhu zmluvy meniť podmienky OVS, ako aj zrušiť OVS. O zrušení OVS, resp. o zmene jej podmienok, budú všetci navrhovatelia, ktorí podali súťažné návrhy a splnili podmienky účasti v OVS písomne upovedomení. V prípade zmeny podmienok OVS alebo zrušenia OVS budú tieto skutočnosti uverejnené spôsobom akým boli vyhlásené podmienky OVS.

Vyhlasovateľ si vyhradzuje právo v súlade s ustanovením § 287 ods. 2 Obchodného zákonníka odmietnuť všetky predložené návrhy.

Vyhlasovateľ si taktiež zároveň vyhradzuje právo jednostranne zrušiť OVS, pokiaľ bude mať vybraný úspešný navrhovateľ OVS nedoplatky voči vyhlasovateľovi, sociálnej poisťovni, zdravotným poisťovniam, Daňovému úradu v mieste sídla, resp. mieste podnikania, resp. voči iným tretím osobám, z ktorých je možné vyvodiť záver o finančnej nespoľahlivosti, platobnej neschopnosti, resp. iných závažných skutočnostiach, na základe ktorých možno mať pochybnosti o schopnosti vybraného úspešného navrhovateľa OVS splniť záväzky vyplývajúce z tejto OVS. V takom prípade má vyhlasovateľ právo Nájomnú zmluvu neuzatvoriť, ako aj odstúpiť od už uzavretej Nájomnej zmluvy, pokiaľ sa o týchto skutočnostiach dozvie po vyhlásení výsledkov OVS, prípadne po uzatvorení Nájomnej zmluvy.

**14. Sumár základných termínov OVS**

1. Termín obhliadky od **15.01.2025** do **14.02.2025** .
2. Termín prevzatia súťažných podmienok a podkladov od vyhlásenia súťaže do **14.02.2025.**
3. Termín predkladania súťažných návrhov od vyhlásenia súťaže do **19.02.2025.**
4. Termín otvárania obálok a vyhodnotenia súťažných návrhov **20.02.2025.**
5. Výsledky vyhodnotenia súťaže budú zverejnené v termíne do 15 dní od vyhodnotenia.

**Príloha č. 1 – Vzor súťažného formuláru**

**Príloha č. 2 – Návrh nájomnej zmluvy**

V Bratislave dňa 09.01.2025

**EKO – podnik VPS**

Ing. Ivana Chrenková riaditeľka organizácie

**Príloha č. 1 OVS - SÚŤAŽNÝ FORMULÁR - VZOR**

1. **Identifikačné údaje navrhovateľa**:
	1. **právnická osoba:**
		1. obchodné meno:
		2. meno a priezvisko štatutárneho orgánu:
		3. sídlo:
		4. IČO:
		5. IČ DPH:
		6. zápis v príslušnom registri (oddiel a vložka):
		7. bankové spojenie:
		8. číslo účtu vo forme IBAN:
		9. kontaktná osoba:
		10. telefónny kontakt a e-mail:
	2. **fyzická osoba - podnikateľ:**
		1. meno a priezvisko:
		2. adresu miesta podnikania:
		3. IČO:
		4. IČ DPH:
		5. zápis v príslušnom registri (číslo živnostenského oprávnenia):
		6. bankové spojenie:
		7. číslo účtu vo forme IBAN:
		8. kontaktná osoba:
		9. telefónny kontakt a e-mail:
2. **Identifikácia predmetu nájmu**

nebytový priestor o výmere 539,45 m2 v objekte Mestskej tržnice na ulici Šancová 112 v Bratislave, postavená na parc. reg. „C“ č. 10403/1 o výmere 4775 m2, druh pozemku Zastavané plochy a nádvoria, zapísaná na LV č. 1226 pre k. ú. Nové Mesto, obec Bratislava - m. č. Nové Mesto, okres Bratislava III vo výlučnom vlastníctve Hlavného mesta SR Bratislava, Primaciálne nám. 1, Bratislava, zverený do správy mestskej časti Bratislava – Nové Mesto a následne zverený do správy EKO-podniku verejnoprospešných služieb.

1. **Účel nájmu**

 Navrhovateľ uvedie účel nájmu vrátane navrhovaných otváracích hodín prevádzky

1. **Návrh plnenia kritérií**
	1. **Navrhovaná výška nájomného za predmet nájmu**

 **.............. EUR / za celý predmet nájmu/ mesačne + príslušná DPH**

* 1. K**valitatívne aspekty**

1.....................................................................................................................................................................

2.....................................................................................................................................................................

3.....................................................................................................................................................................

 V ........................ dňa ............................

 \_\_\_\_\_\_\_\_\_\_\_\_\_\_\_\_\_\_\_

 Podpis navrhovateľa

**Informácie pre navrhovateľa:**

**Žiadame navrhovateľov, aby vo svojom návrhu podrobne popísali kvalitatívne aspekty ponúkaného sortimentu a výnimočnosť ponuky. Váš návrh by mal pokryť nasledovné body, pričom každý bod bude predmetom hodnotenia a porovnávania s ostatnými uchádzačmi.**

**1. Skúsenosti a odborná kvalifikácia**

**Popíšte svoje doterajšie skúsenosti** s prevádzkou podobného typu a uveďte relevantné príklady, ktoré ilustrujú vašu kvalifikáciu a schopnosť úspešne viesť prevádzku v tomto priestore.

**Špecifikujte kľúčové úspechy** a príklady prevádzok, ktoré preukazujú váš prínos v danom odvetví. Uveďte, aké špeciálne znalosti alebo odborné skúsenosti máte, ktoré by boli prínosom pre túto lokalitu.

**Odporúčame priložiť referencie** alebo iné doklady o vašich úspešných projektoch, ak je to možné.

**2. Rozsah sortimentu a originalita sortimentu**

**Detailne opíšte sortiment a jeho šírku, hĺbku a originalitu.** Uveďte, aké produktové rady alebo služby budete ponúkať, ako sa odlišujú od iných ponúk na trhu, a v čom vidíte ich jedinečnosť.

**Zdôraznite aspekty, ktoré váš sortiment robia výnimočným** – napríklad originálne produkty alebo unikátny sortiment, ktorý dopĺňa tržnicu a môže prilákať nových zákazníkov.

**Uveďte, ako váš sortiment prispeje k rozšíreniu ponuky tržnice** a či dokáže uspokojiť širší okruh návštevníkov.

**3. Prínos pre lokalitu a cieľovú skupinu**

**Popíšte spoločenský prínos vášho sortimentu** – ako môže sortiment pozitívne ovplyvniť miestnu komunitu a podporiť jej rozvoj.

**Uveďte, ako vaša ponuka reaguje na konkrétne potreby cieľovej skupiny** alebo ako bude prínosom pre lokalitu (napr. podpora lokálnych výrobcov, ekologické produkty, komunitné iniciatívy).

**Definujte prípadné vzdelávacie či komunitné hodnoty,** ktoré môže vaša ponuka priniesť – napríklad podpora sociálnych hodnôt, ekologických iniciatív alebo miestnych projektov.

**Odporúčania:**

**Dôraz na konkrétnosť a dôkazy:** Snažte sa uviesť konkrétne fakty, číselné údaje alebo prípadové štúdie tam, kde je to možné. Tým zvýšite dôveryhodnosť svojho návrhu.

**Prílohy a vizualizácie:** Odporúčame priložiť akékoľvek podporné dokumenty, ako napríklad produktové katalógy, fotografie, certifikáty alebo iné relevantné prílohy, ktoré môžu priblížiť charakter vášho sortimentu a váš záväzok k cieľovým hodnotám tržnice.

**Váš návrh by mal byť štruktúrovaný podľa vyššie uvedených bodov.** Každá časť bude hodnotená osobitne a body budú pridelené na základe hodnotiacej tabuľky, ktorá bola vopred stanovená.